OzLabs/hebrew-wiki-articles huggingface dataset:
הנס ממלינג

[[יום הדין האחרון של ממלינג, מוצג במוזיאון הלאומי בגדנסק]]
הוצאתו להורג של [[סבסטיאן הקדוש במוזיאונים המלכותיים לאמנויות יפות של בלגיה]]
הנס מֶמְלינג (בגרמנית: Hans Memling; סביבות 1435 – 11 באוגוסט 1494) היה צייר פלמי ממוצא גרמני.

== ביוגרפיה ==
הנס ממלינג נולד בזלינגשטאט הסמוכה לפרנקפורט. נעוריו לוטים בערפל, אך כפי הנראה קיבל את הכשרתו כצייר במיינץ או בקלן. בערך ב-1455–1460 היה תלמידו של הצייר הפלמי הנודע רוחיר ון דר ויידן, שהשפיע רבות על יצירתו. ב-1466 עבר לברוז' והושפע גם מן הצייר דירק בוטס, כפי שניתן לראות מציור המזבח של ממלינג "חייה של מרים, אם ישו", שצויר ב-1468, ונמצא כיום בגלריה הלאומית בלונדון.

עד מהרה הוא פיתח את סגנונו האישי המאופיין על ידי דמויות הנמצאות במצב של תנועה אשר צוירו בצבעים ססגוניים ועשירים. ציורו המפורסם "יום הדין האחרון" (1466–1473) נמצא עכשיו במוזיאון הלאומי בגדנסק שבפולין. הנס ממלינג צייר גם למעלה מ-25 ציורי דיוקן.

הטריפטיכון "מרים, אם ישו הילד עם קדושים ונדבנים" שצויר בשנות השבעים של המאה החמש עשרה הוא טיפוסי ליצירתו של ממלינג. סר דון ג'ון, שהזמין ציור זה, בא מאנגליה לברוז' כדי להשתתף בחגיגות נישואיו של שארל הראשון, דוכס בורגונדיה עם מרגרט מיורק ב- 1468. ממלינג היה קשור עם חצר דוכסות בורגונדיה. אוסף הציורים של מרגרטה לבית הבסבורג כולל טריפטיכון בשם "אלוהי הרחמים" של רוחיר ון דר ויידן שבו צייר הנס ממלינג את המלאכים המופיעים בשני חלקיו הצדדיים של טריפטיכון זה.

ב-1477 קיבל ממלינג על עצמו לצייר תמונה של מזבח בעבור בית התפילה של אגודת מוכרי הספרים בברוז'. תמונה זו בשם "שבעת הייסורים של מרים, אם ישו" נמצאת עכשיו בגלריה של טורינו. ב-1479–1480 שימש ממלינג כצייר של מסדר הטמפלרים בברוז'. שמו של ממלינג מופיע ברשימת האנשים שמימנו הלוואה שניתנה למקסימיליאן הראשון, קיסר האימפריה הרומית הקדושה במטרה להגן על פלנדריה בפני מעשי איבה מצד צרפת ב-1480.

ציורו של ממלינג "סצנות מחייה של מרים, אם ישו" (1480) נמצא כיום במוזיאון פינקוטק הישן במינכן. ציורו המפורסם של ממלינג "מות הקדושים של אורסולה ושל מלוויה" (1489) נמצא עכשיו במוזיאון הטמפלרים בברוז'. בציוריו המאוחרים של ממלינג קיימים יסודות של ציורי הרנסאנס המוקדמים, כמו ציורו "המדונה והילד" בגלריית אופיצי בפירנצה.

הנס ממלינג מת בברוז' בשנת 1494.

==גלריה==
<gallery>
Hans Memling-Ritratto di giovane uomo-Accademia Galleries-Venice.jpg|דיוקן של איש צעיר בגלריית האקדמיה בונציה
Portrait of an old man by Hans memling at the Metropolitan Museum of Art.jpg|דיוקן של איש מבוגר במוזיאון המטרופוליטן לאמנות
Portrait of Tommaso Portinari by Hans Memling at the Metropolitan Museum of Art.jpg|דיוקן של תומאסו פורטינרי במוזיאון המטרופוליטן לאמנות
Portraits of Willem Moreel by Hans Memling.jpg|דיוקן של וויליאם מורל במוזיאונים המלכותיים לאמנויות יפות של בלגיה
Portrait of the wife of Willem Moreel by Hans Memling.jpg|דיוקן רעייתו של וויליאם מורל במוזיאונים המלכותיים לאמנויות יפות של בלגיה
</gallery>

==קישורים חיצוניים==

* 
* 

קטגוריה:ציירים פלמים
קטגוריה:ציירים מתקופת הרנסאנס
קטגוריה:ילידי 1435
קטגוריה:נפטרים ב-1494
משטרת המס הרוסית

משטרת המס הרוסית (ברוסית: Федеральная служба налоговой полиции Российской Федерации; רשמית "השירות הפדרלי של משטרת המס של הפדרציה הרוסית") נוסדה ב-18 במרץ 1992 כיורשת למינהל 5 בקג"ב, בשם המינהל הראשי לחקירות מס (Главное управление налоговых расследований) שתחת שירות המיסים הממלכתי.

בראש הארגון עמד גנרל הקג"ב ב. יאמפולסקי. ב-20 במאי 1993 המינהל הפך למחלקת משטרת המס וב-17 בדצמבר 1995 המחלקה הפכה לשירות משטרת המס הפדרלית. המשטרה פעלה כזרוע אכיפת חוק פדרלית ועסקה במאבק בפשעי מס והפרות חוק כלכליות, כמו כן עסקה המשטרה גם במאבק בשוחד ובשחיתות בארגוני המס. ב-16 במרץ 2000 ממלא מקום הנשיא, ולדימיר פוטין, חתם על צו שקבע כי המשטרה אחראית לביטחונה הכלכלי של רוסיה.

במדינות שכנות, כליטא וקזחסטן הוקמו ארגונים בהשראת משטרת המס הרוסית (המקבילה הקזחית נושאת את השם המשטרה הפיננסית והיא כפופה למשרד האוצר הקזחי).

ב-1 ביולי 2003 משטרת המס פורקה ורוב הסמכויות לחקירות פיננסיות וכ-14 אלף עובדים הועברו לידי המחלקה לפשעי מס של המינהל הראשי לביטחון כלכלי ומלחמה בשחיתות במשרד הפנים הרוסי (Управлению по налоговым преступлениям МВД) שהוקמה באותו יום. יתר כ-40 אלף עובדים ותשתיות הועברו למשטרת הסמים הפדרלית שהוקמה באותה עת.
==ראשי הארגון==
*סרגיי אלמאזוב (1993–1999)
*ויאצ'סלב סולטאגנוב (1999–2001)
*מיכאיל פרדקוב (2001–2003)
==קישורים חיצוניים==

* [דף ארכיון]
*[https://web.archive.org/web/20160303231157/http://www.gov.karelia.ru/gov/Power/Office/Taxpolice/zakon.html החוק אודות משטרת המס הרוסית]
*[http://www.rg.ru/oficial/spravka/structura/1272_1.htm מעמד משטרת המס הרוסית על פי החוק הרוסי]

קטגוריה:רוסיה: צבא וביטחון
קטגוריה:רוסיה: ארגוני אכיפת חוק
1906 בארצות הברית

1906 בארצות הברית הייתה השנה בה חגגה ארצות הברית 130 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: צ'ארלס וורן פיירבנקס (המפלגה הרפובליקנית)

== אירועים בולטים ==

רעידת האדמה בסן פרנסיסקו]]
* 18 באפריל – רעידת האדמה בסן פרנסיסקו בעוצמה של 7.9 בסולם ריכטר פוגעת בסן פרנסיסקו. בעקבות רעידת האדמה פרצו שרפות אשר השמידו את מרבית בתי העיר. ככל הנראה נהרגו ברעידת האדמה כ-3,000 אנשים, אף שהמספרים הרשמיים נמוכים הרבה יותר. כ-225,000 עד 300,000 תושבים נותרו ללא קורת גג (מתוך אוכלוסייה של 400,000 תושבים). 
* 29 ביוני – מסה ורדה הוכרז כפארק לאומי.
* 24 בספטמבר – נשיא ארצות הברית תאודור רוזוולט מכריז על מגדל השטן שבמדינת ויומינג כמונומנט לאומי.
* 8 בדצמבר – פטריפייד פורסט שבמדינת אריזונה הוכרז כמונומנט לאומי.
* 10 בדצמבר – נשיא ארצות הברית תאודור רוזוולט זוכה בפרס נובל לשלום על חלקו במשא ומתן לשלום במלחמת רוסיה–יפן.

== נולדו ==
* 8 בפברואר – צ'סטר קרלסון, ממציא אמריקאי שהמציא את מכונת הצילום (נפטר ב-1968) 
* 28 בפברואר – באגסי סיגל, מראשי המאפיה האמריקאית (נפטר ב-1947) 
* 6 במרץ – לואיס פרנסיס קריסטלו, קומיקאי אמריקאי, מהצמד אבוט וקוסטלו (נפטר ב-1959) 
* 3 ביוני – ג'וזפין בייקר, רקדנית, זמרת ושחקנית (נפטרה ב-1975) 
* 22 ביוני – בילי ויילדר, תסריטאי ובמאי קולנוע (נפטר ב-2002) 
* 1 ביולי – אסתי לאודר, חלוצת קוסמטיקה (נפטרה ב-2004) 
* 8 ביולי – פיליפ ג'ונסון, אדריכל אמריקני (נפטר ב-2005) 
* 5 באוגוסט – ג'ון יוסטון, במאי קולנוע אמריקני (נפטר ב-1987) 
* 30 בנובמבר – ג'ון דיקסון קאר, סופר מתח אמריקאי (נפטר ב-1977) 

== נפטרו ==

* 13 במרץ – סוזן ב. אנטוני, פעילה למען זכויות הנשים בארצות הברית (נולדה ב-1820) 
* 7 במאי – מקס ג'וד - שחמטאי (נולד ב-1851)

== קישורים חיצוניים ==

*
1905 בארצות הברית

1905 בארצות הברית הייתה השנה בה חגגה ארצות הברית 129 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש עד 4 במרץ, צ'ארלס וורן פיירבנקס (המפלגה הרפובליקנית)

== אירועים בולטים ==

4 במרץ: [[תאודור רוזוולט מושבע לכהונה שנייה כנשיא ארצות הברית]]
* 4 במרץ – הנשיא תאודור רוזוולט מתחיל תקופת כהונה ראשונה מלאה בבית הלבן.
* 6 באפריל - 19 ביולי - שביתת האיגוד המקצועי בשיקגו במהלכה נהרגים באלימות 21 בני אדם ו-416 נפצעים.
* 10 במאי – טורנדו פוגע בעיירה סניידר שבאוקלהומה. באירוע נהרגו כ-97 בני אדם.
* 15 במאי – לאס וגאס נוסדה.
* 27 ביוני – בשיקגו נערך כנס הקמתו של ה-IWW, ארגון פועלים קומוניסטי בעל השפעה רבה בארצות הברית של תחילת המאה ה-20.
* 5 בספטמבר – במדינת מיין נחתם הסכם פורטסמות' המסיים את מלחמת רוסיה–יפן.
* 11 בספטמבר – 19 אנשים נהרגים ו-48 נפצעים באורח קשה כאשר רכבת עילית במנהטן יורדת מהפסים.
* 5 באוקטובר – המטוס השלישי של האחים רייט (Wright Flyer III), אותו הטיס וילבור רייט, הצליח להישאר באוויר במשך 39 דקות. זוהי הטיסה הראשונה של מטוס שנמשכה מעל חצי שעה.

=== ללא תאריך ===
* ספריו של מארק טוויין, הרפתקאותיו של האקלברי פין והרפתקאותיו של תום סויר מוחרמים בספרייה הציבורית של ברוקלין כיוון שהם מבטאים "דוגמה רעה".
* בניו יורק נוסד "המוסד לאומנות המוזיקה" הידוע היום בשם בית הספר ג'וליארד.

== נולדו ==
* 4 בינואר – סטרלינג הולוויי, שחקן אמריקני (נפטר ב-1992) 
* 2 בפברואר – איין ראנד, סופרת ופילוסופית אמריקאית (נפטרה ב-1982) 
* 23 במרץ – ג'ואן קרופורד, שחקנית קולנוע אמריקאית (נפטרה ב-1977) 
* 24 באפריל – רוברט פן וורן, סופר ומשורר אמריקאי, 3 פעמים זוכה פרס פוליצר (נפטר ב-1989) 
* 25 באפריל – קליפורד סימאק, סופר מדע בדיוני אמריקאי (נפטר ב-1988) 
* 16 במאי – הנרי פונדה, שחקן קולנוע אמריקאי, זוכה פרס טוני (נפטר ב-1982) 
* 31 באוקטובר – הארי הארלו, פסיכולוג אמריקני (נפטר ב-1981) 
* 24 בדצמבר – הווארד יוז, טייס ומפיק קולנוע אמריקאי (נפטר ב-1976) 

== נפטרו ==

* 4 בינואר – תיאודור תומאס, מוזיקאי ומנצח אמריקאי (נולד ב-1835) 
* 15 בפברואר – לו וולאס, קצין בצבא ארצות הברית. (נולד ב-1827)
* 1 ביולי – ג'ון היי, מזכיר המדינה של ארצות הברית (נולד ב-1838) 

== קישורים חיצוניים ==

*
1904 בארצות הברית

1904 בארצות הברית הייתה השנה בה חגגה ארצות הברית 128 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש

== אירועים בולטים ==

* 7-8 בפברואר - השרפה הגדולה בבולטימור: שרפה מתרחשת במרכז העיר בולטימור ונמשכת 30 שעות ברציפות. השריפה הרסה 1545 בניינים (70 גושי מבנים) שהיוו את רוב שטח מרכז בולטימור.
* 23 בפברואר – ארצות הברית רוכשת את השליטה באזור תעלת פנמה תמורת 10 מיליון דולר. 
* 12 במרץ – מסתיימת חפירת המנהרה (שנמשכה 30 שנה) תחת נהר הדסון, המחברת את העיר ג'רסי עם ניו יורק 
* 1 ביולי – 23 בנובמבר - נערכה האולימפיאדה השלישית בסנט לואיס. 
* 8 בנובמבר – הבחירות לנשיאות ארצות הברית 1904: הנשיא הרפובליקני תאודור רוזוולט מביס את הסנאטור הדמוקרטי אלטון ב. פרקר בבחירות לנשיאות ארצות הברית
* 27 באוקטובר – הקו התת-קרקעי הראשון של הרכבת התחתית בניו יורק נפתח.
* 31 בדצמבר – החגיגה הראשונה של ערב השנה החדשה נערכת בכיכר טיימס סקוור בניו יורק.

<gallery widths="180px" heights="120px" perrow="3">
File:Baltimore fire aftermath.jpg|7-8 בפברואר: השרפה הגדולה בבולטימור
File:ElectoralCollege1904.svg|8 בנובמבר: הבחירות לנשיאות ארצות הברית 1904: הנשיא הרפובליקני תאודור רוזוולט מביס את הסנאטור הדמוקרטי אלטון ב. פרקר בבחירות לנשיאות ארצות הברית 
</gallery>

== נולדו ==
* 16 בפברואר – ג'ורג' קנאן, דיפלומט והיסטוריון אמריקאי (נפטר ב-2005) 
* 23 בפברואר – ויליאם שיירר, עיתונאי והיסטוריון אמריקאי (נפטר ב-1993) 
* 2 במרץ – ד"ר סוס, סופר אמריקאי (נפטר ב-1991) 
* 20 במרץ – פרדריק סקינר, פסיכולוג אמריקני (נפטר ב-1990) 
* 7 באפריל – ראלף באנץ', דיפלומט אמריקאי, חתן פרס נובל לשלום (נפטר ב-1971) 
* 22 באפריל – רוברט אופנהיימר, פיזיקאי אמריקאי-יהודי, אבי פצצת האטום (נפטר ב-1967) 
* 2 ביוני – ג'וני וייסמילר, אלוף אולימפי בשחייה ושחקן קולנוע אמריקאי (נפטר ב-1984) 
* 24 ביוני – פיל האריס, זמר אמריקאי (נפטר ב-1995) 
* 21 באוגוסט – קאונט בייסי, מוזיקאי אמריקאי (נפטר ב-1984)

== נפטרו ==

* 10 במאי – הנרי מורטון סטנלי, עיתונאי ומגלה ארצות אמריקאי (נולד ב-1841) 

== קישורים חיצוניים ==

*
אלו בלאק

אגברט נתניאל דוקינס השלישי (באנגלית: Egbert Nathaniel Dawkins III; נולד ב-7 בינואר 1979) ידוע בשם הבמה אלו בלאק "Aloe Blacc", הוא זמר מוזיקת נשמה, פזמונאי ומוזיקאי אמריקאי, מועמד פרס גראמי שהתפרסם בשל שירו "I Need a Dollar" ומהסינגל "Wake Me Up" אותו כתב וביצע יחד עם הדי.ג'יי השוודי אביצ'י.

== קריירה ==
דוקינס נולד באורנג' קאונטי, קליפורניה לזוג הורים מפנמה. בלאק התחיל את הקריירה שלו ב-1995 בתור ראפר בלהקת אינדי ראפ שנקראת Emanon. עד סוף שנות התשעים הוא הפך לנוסע סמוי בסיבוב ההופעות של לוטפאק (להקת היפ הופ אמריקאית) באירופה.

המוזיקה של דוקינס מכילה אלמנטים של ג'אז, רית'ם אנד בלוז, מוזיקת נשמה והיפ הופ.

ב-2010 אפיק רקורדס אישרו שחתמו עם בלאק על חוזה הקלטות בבריטניה ואירלנד.

הוא הקליט גרסה לשיר של ג'ון לג'נד "Ordinary People" בספרדית, השיר נקרא "Gente Ordinaria".

שירו "I Need a Dollar" הוא הפתיח של הסדרה "איך להצליח באמריקה" מ-HBO, השיר קודם ב-iTunes ושבוע לאחר מכן, ב-17 בדצמבר 2010, הוא הופיע ב"תוכנית הלילה של ג'ימי פאלון" ו-"Later... with Jools Holland" ובתוכנית של קונאן אובריין ב-20 בינואר 2011. אלבומו "Good Things" שוחרר ב-30 בספטמבר 2010. שירו "I Need A Dollar" פורסם בפסקול של משחק האגרוף, "Fight Night Champion" של "EA Sports" ב-2011. באפריל 2011 שירו "I Need A Dollar" קודם בפרסומת של החברה הסלולרית Boost Mobile.

אלו בלאק כתב והלחין את השיר "At All" לאלבום "Good News" של לנה מאיר לנדרט, אחרי שפגש את הזמרת הגרמנייה באחורי הקלעים של תוכנית טלוויזיה.
בשנת 2013 שיתף פעולה עם הדיג'יי אביצ'י בשיר ״Wake Me Up", שכבש את המקומות הראשונים ברחבי עולם.

בשנת 2014 שיחק בתפקיד קטן בסרט הביוגרפי "קומו על הרגליים" אודות חיו של ג'יימס בראון, אותו גילם צ'דוויק בוזמן. בשנת 2019 הופיע גם בתפקיד אורח בסדרת הפשע "הסנדק של הארלם".

== דיסקוגרפיה ==
=== סולו ===
* The Aloe Blacc EP" - 2003"
* Shine Through" - 2006"
* 2010 - Good Things
* 2013 - "Lift Your Spirit"

=== Emanon ===
* Stretch Marx" - 1995" - קלטת שמע
* Imaginary Friends" - 1996" - קלטת שמע
* PSI, Outside looking in" - 1997"
* 1998 - "Dawns Second Coming" - קלטת שמע
* Acid 9" - 1998"
* Mc's Like Me" - 1999"
* Anon & On" - 2002"
* The Waiting Room" - 2004"

=== Bee - Aloe Blacc & Cardle ===
* Open Your Mind" - 2009"

==קישורים חיצוניים==

* 

קטגוריה:ראפרים אמריקאים
קטגוריה:אמני אינטרסקופ רקורדס
קטגוריה:זמרי ג'אז אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא פנמי
קטגוריה:זמרים פנמים
קטגוריה:אמריקאים שנולדו ב-1979
קטגוריה:פנמים שנולדו ב-1979
תקורה (מחשבים)

תקורה (באנגלית: Overhead) היא שימוש במשאבים באופן שאינו תורם באופן ישיר לביצוע משימה. במערכות מחשב המונח תקורה מתייחס לניצול משאבים כמו: מעבד, זיכרון, רוחב פס ומשאבים אחרים. כך למשל, מערכת הפעלה היא תקורה, משום שהיא אינה מבצעת עבודת יישום. המטרה היא להפחית את התקורה ככל שניתן. לפעמים הפחתת תקורה באה על חשבון דברים אחרים, כגון: זמן פיתוח יישום. במקרים כאלה מנסים למצוא את נקודות האיזון בה מפחיתים את התקורה במשאבי מחשב ומפחיתים למינימום את הפגיעה בהיבטים אחרים.

==תקורה בתקשורת נתונים==
בתקשורת נתונים, תקורה (לעיתים נקראת כותרת; באנגלית: Header) היא רצף הבתים הפותח חבילת נתונים העוברת בין שתי תחנות. התקורה אינה מכילה בתוכה את תוכן המסר המועבר אלא את נתוני התקשורת הנוגעים לחבילה, ובהם סוג הפרוטוקול שהיא שייכת אליו, כתובות תחנות המקור והיעד, גודל חלק המסר המצורף, עדיפות, המספר הסידורי ומידע לצורך בדיקת שגיאות שתבוצע בתחנת היעד למסר המתקבל יחד איתה. 

לפרוטוקולים שונים במודל השכבות ברשת תקשורת קיימות תקורות שונות. בפרוטוקול UDP כוללת התקורה 8 בתים ומכילה את פורט המקור והיעד, גודל המסר ומידע לבדיקת שגיאות, התקורה בפרוטוקול TCP המקביל מכילה גם את המספר הסידורי של ההודעה, את האישור על קבלת ההודעה הקודמת, גודל חלון השליחה ופרטים נוספים וגודלה 20 בתים.

בחבילת IP כוללת התקורה מידע על גרסת הפרוטוקול (IPv6/IPv4), "זמן החיים" שנותר לחבילה (TTL), מידע האם החבילה מהווה חלק מפיצול שנעשה במהלך השליחה ופרמטרים נוספים. בסך הכל מכילה התקורה בין 20 ל-60 בתים. התקורה המרבית האפשרית בפרוטוקול זה היא כ-10% (במקרה של חבילה בגודל מינימלי של 576 בתים אך עם תקורה בגודל המרבי של 60 בתים).

בחבילת Ethernet מכילה התקורה בנוסף לכתובות ה-MAC של המקור והיעד גם את השדה – Preamble (סדרה של 7+1 בתים שיוצרים את הרצף 10101011....1010110 הפותח את ההודעה ומשמש לסנכרון בין התחנות).

==תקורה במעבד==
תקורה במעבד היא זמן המעבד שמנצלות תוכנות תשתית, כגון: מערכות הפעלה, מוניטור ניהול טרנזקציות, תקשורת נתונים. מקרה קיצוני של תקורה גבוהה הוא לולאה אינסופית בתוכנת תשתית. במקרה זה לא תבוצע שום עבודת יישום. גם לולאה אינסופית בתוכנת יישום, עלולה לגרום לתקורה גבוהה. תקורת המעבד תלויה בתקורת רכיבים אחרים. במצב של עומס גבוה על הזיכרון (Thrashing), עלולה תקורת המעבד לגדול באופן משמעותי, משום שמנגנון הדפדוף של מערכת ההפעלה, עלול לנצל את מרבית זמן המעבד.

==תקורה בזיכרון==
תקורה בזיכרון הוא החלק ממנו המנוצל על ידי רכיבי תשתית. למשל כל מקטע זיכרון מוקצה בערימה בדרך כלל מכיל מצביע לסגמנט הבא, כמו כן קיטוע (פרגמנטציה) גורם פעמים רבות לתקורה גבוהה של הזיכרון.

==ראו גם==
* הוצאות תקורה
==קישורים חיצוניים==
<div style="direction: ltr;">
* "[http://smallbusiness.chron.com/cpu-overhead-37464.html What Is CPU Overhead?]", Chrom
</div>

== הערות שוליים ==

קטגוריה:תקשורת מחשבים
שומר אמונים (ספר חסידי)

ספר שומר אמונים מהדורה ראשונה
הרב אהרן ראטה בעל "שומר אמונים"
שומר אמונים הוא ספר חסידות שכתב הרב אהרן ראטה, מייסד חבורת שומר אמונים. הספר נדפס לראשונה בירושלים תש"ב-1942.

הספר עוסק בענייני ביטחון ואמונה, בהשגחה פרטית ובעניית אמן. בנושא זה הוא מביא את מאמר חז"ל: , ומכאן שמו של הספר. לספר נלווה קונטרס אהבת הבורא ושירי דביקות ושמחה. 

חתנו של הרב ראטה, הרב אברהם יצחק קאהן, כתב פירוש על הספר בשם "הוספות וביאורים", ובו נאמר על המחבר: .).

==== בספרות המחקר ====

חוקר הקבלה גרשם שלום הזכיר את רבי אהרן ראטה כדוגמה נדירה לצמיחת עדה חסידית חיה סביב צדיק, שלא כהמשך של שושלת. עוד הוא כותב ש"אותם הכרכים של הספר "שומר אמונים" של רבי אהר'לה רוט הם מהתעודות המופלאות ביותר ליהודי בן זמננו, גם אם הוא רחוק ככל האפשר מעצם המסגרת המסורתית שבתוכה אפשרית הייתה תופעה כזאת". 

בטופס "שומר אמונים" משנת תש"ב 1942, שהיה ברשות שלום, נמצא בכתב ידו: "הספר הזה יקר המציאות ביותר ולא רצו להדפיסו שנית בגלל מחלוקת במשפחתו. וטופס זה שהוא שלם בא לידי אחר חיפוש רב בשנת תשי"ח ולא נרשם כלל בקרית ספר".

==לקריאה נוספת==
* יוסף וייס, "תרבותה של אמונה (אחרי מיטתו של האדמו"ר ר' אהרן ראטה ז"ל)", הארץ, מיום 9.5.47.

==הערות שוליים==

קטגוריה:ספרי אהרן ראטה
קטגוריה:חבורת שומר אמונים
סיאן קאאן

סיאן קאאן (Sian Ka'an; בשפת המאיה: "שער השמיים") היא שמורה ביוספרית בחוף חצי האי יוקטן, במדינת קינטנה רו שבמקסיקו. השמורה הוכרזה כגן לאומי ב-20 בינואר 1986 וכאתר מורשת עולמית ב-1987. 

השמורה מגנה הן על אזורים ביבשה, והן על אזורים בתוך הים הקריבי, לרבות שונית אלמוגים. היא משתרעת לאורך 120 ק"מ, שהם כשליש מהחוף הקריבי של מקסיקו. שטחה הכולל 6,520 קמ"ר. היא מגנה על בתי גידול מגוונים, הכוללים חוף ים, יערות מנגרובים, אזורים לחים, לגונות של מים מתוקים ומים מליחים, דיונות, סוואנה, יער גשם טרופי וסנוטות.

בספירה שנערכה ב-1995 נמצאו בשמורה 336 מין מיני עופות, 103 מיני יונקים, 276 מיני סרטנאים, וכן מאות מיני חרקים, בהם 318 מיני פרפרים, 310 מיני יתושים, 90 מיני דבורים ו-74 מיני חיפושיות. בין היתר, יש בשמורה יגוארים, פומות, יגוארונדים, אוצלוטים, איילים פרדיים לבני-זנב, טפירים, קופי עכביש, שאגנים, תחשי נהרות, פלמינגואים, טוקנים, יאבירואים וארבעה מיני צבי ים. בשונית האלמוגים נמצאו 84 מיני אלמוגים, בהם אלמוגי מוח שקוטרם מגיע ל-7 מטרים.

הצומח בשמורה כולל 1,048 מינים שונים, ובהם עצי מהגוני, ארז ועץ המולאטים, וכן מנגרובים, נופרים וענבי ים.

בנוסף, יש בתחומי השמורה 23 אתרים ארכאולוגיים של המאיה, בהם מוייל, אחד האתרים הקדומים ביותר שנמצאו בחופי יוקטן.

== גלריה ==
<gallery>
Pelicano en Sian Ka'an.jpg
Sian Ka'an.jpg
Sian Ka'an biosphere reserve.jpg
Boca Paila - Seevögel.jpg
</gallery>

==קישורים חיצוניים==

* [https://web.archive.org/web/20071218145632/http://www.cesiak.org/index.htm אתר המרכז האקולוגי סיאן קאאן]
* [http://www.visitsiankaan.com/index.html אתר Visit Sian Ka'an]
* [https://web.archive.org/web/20110907032211/http://www.amigosdesiankaan.org/eng/ אתר ידידי סיאן קאאן]

קטגוריה:ערכים שבהם תבנית בריטניקה אינה מתאימה
קטגוריה:קינטנה רו
קטגוריה:מקסיקו: שמורות ביוספריות
קטגוריה:צמחיית חצי האי יוקטן
קטגוריה:אמריקה הצפונית: פארקים לאומיים
התזמורת הסימפונית רמת גן

התזמורת הסימפונית רמת גן הייתה תזמורת סימפונית ישראלית שפעלה בין השנים 2003–2020 ביוזמת ראש עיריית רמת גן, צבי בר ומנהל אגף החינוך של העירייה, משה בודגה.

בראשיתה היא פעלה כתזמורת נוער סימפונית. מאוחר יותר היא הייתה תזמורת חובבים סימפונית, ולאחר מכן היא הייתה תזמורת סימפונית בת 60 נגנים, רובם מקצועיים.

המנצח הקבוע והמנהל המוזיקלי של התזמורת, אלכס וסרמן, בחר לפעול ברמת גן, שבה מצא מקום לעשייה מוזיקלית, לעומת תל אביב, שם חש שפעילותו בתחום המוזיקה הקאמרית לא הייתה משמעותית דיה.

חלק מן הנגנים קיבלו מלגות מהעירייה, שהן שוות ערך למשכורת. חלקם היו מוזיקאים מקצועיים, בוגרי אקדמיה למוזיקה, ואחרים היו אנשי מקצוע בתחומים אחרים, מורים למוזיקה ובוגרים של התזמורת הצעירה.

רפרטואר התזמורת כלל יצירות קלות ופופולריות לצד יצירות תזמורתיות גדולות ומוזיקה קלאסית ישראלית.

באוגוסט 2013 השיקה התזמורת סדרה סימפונית למנויים, הכוללת גם קונצרטים לילדים.

בשנת 2020 נסגרה התזמורת עקב פיטוריו של אלכס וסרמן ממרכז המוזיקה ברמת גן.

== מקור ==
* נעם בן זאב, "אוטופיה מוזיקלית ברמת גן", הארץ, 14 בפברואר 2011

== קישורים חיצוניים ==

* [https://www.ramat-gan.muni.il/?catid=%7B97C3952D-FBFC-4753-8074-DBD092D90F4E%7D התזמורת הסימפונית רמת גן באתר עיריית רמת גן]
* 
* [https://newzim.co.il/merkaz/?p=18568 ניוזים מרכז, סולני העתיד של רמת גן] 8 ביולי 2019

רמת גן
רמת גן
תזמורת
1903 בארצות הברית

1903 בארצות הברית הייתה השנה בה חגגה ארצות הברית 127 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש

== אירועים בולטים ==

[[האחים רייט עורכים את הטיסה הראשונה בכלי טיס כבד מהאוויר, 17 בדצמבר 1903]]
* 23 בפברואר – ארצות הברית מאלצת את קובה להחכיר לה את מפרץ גואנטנמו תמורת 4,000 דולר לשנה. 
* 23 במרץ – האחים רייט מגישים בקשה לפטנט על המצאתם, המטוס 
* 16 ביוני – משקה הפפסי קולה, שהומצא ב-1898, משווק לראשונה בארצות הברית 
* 23 ביולי – ד"ר ארנסט פפניג משיקגו אילינוי הופך לבעלים הראשון של מכונית פורד Model A 
* 14 בדצמבר – האחים רייט עורכים את ניסיונם הראשון בתעופה 
* 17 בדצמבר – האחים רייט עורכים את הטיסה הראשונה בכלי טיס כבד מהאוויר

== נולדו ==
* 28 בפברואר – וינסנט מינלי, במאי קולנוע אמריקאי (נפטר ב-1986) 
* 19 באפריל – אליוט נס, איש חוק אמריקאי, מוביל החקירה נגד אל קפונה (נפטר ב-1957) 
* 2 במאי – בנג'מין ספוק, רופא וסופר אמריקאי (נפטר ב-1998) 
* 29 במאי – בוב הופ, קומיקאי ושחקן אמריקאי (נפטר ב-2003) 
* 19 ביוני – לו גריג, שחקן כדור-בסיס (נפטר ב-1941) 
* 3 בנובמבר – ווקר אוונס, צלם אמריקאי (נפטר ב-1975) 
* 28 בדצמבר – ג'ון פון נוימן, מתמטיקאי אמריקני (נפטר ב-1957)

== נפטרו ==

* 3 ביולי – הארייט ליין, אחייניתו של נשיא ארצות הברית הרווק ג'יימס ביוקנן, הגברת הראשונה של ארצות הברית בין השנים 1857-1861 (נולדה ב-1830).
* 28 באוגוסט – פרדריק לו אולמסטד, אבי אדריכלות הנוף האמריקנית, מתכנן הסנטרל פארק בניו יורק (נולד ב-1822). 

== קישורים חיצוניים ==

*
1902 בארצות הברית

1902 בארצות הברית הייתה השנה בה חגגה ארצות הברית 126 שנה מיום היווסדה.

== הנהגה ==
* הנשיא: תאודור רוזוולט (המפלגה הרפובליקנית)
* סגן הנשיא: התפקיד לא היה מאויש

== אירועים בולטים ==

* 2 באפריל - בית הקולנוע הראשון בארצות הברית נפתח בלוס אנג'לס שבקליפורניה.
* 20 במאי - קובה מקבלת עצמאות מארצות הברית.
* 4 ביולי - מסתיימת מלחמת ארצות הברית–הפיליפינים.
* 22 באוגוסט - תאודור רוזוולט הופך לנשיא האמריקני הראשון שנסע במכונית.

== נולדו ==
* 4 בפברואר – צ'ארלס לינדברג, מחלוצי התעופה, הראשון שחצה את האוקיינוס האטלנטי בטיסת סולו ישירה (נפטר ב-1974) 
* 14 בפברואר – תלמה ריטר, שחקנית אמריקאית (נפטרה ב-1969) 
* 20 בפברואר – אנסל אדמס, צלם אמריקני (נפטר ב-1984) 
* 22 בפברואר – דוד מרכוס, איש צבא יהודי-אמריקאי ומאנשי מח"ל (נהרג ב-1948) 
* 27 בפברואר – ג'ון סטיינבק, סופר אמריקאי (נפטר ב-1968) 
* 16 ביוני – ברברה מק'קלינטוק, חוקרת ציטוגנטיקה אמריקאית, כלת פרס נובל לפיזיולוגיה ורפואה (נפטרה ב-1992) 
* 28 ביוני – ג'ון דילינג'ר, גנגסטר אמריקאי (נהרג 1934) 
* 19 באוגוסט – אוגדן נאש, משורר אמריקאי (נפטר ב-1971) 
* 5 באוקטובר – ריי קרוק, מייסדה של רשת המזון המהיר מקדונלד'ס (נפטר ב-1984) 

== נפטרו ==

[[לוי שטראוס]]
* 26 במאי – אלמון סטראוג'ר, ממציא אמריקני אשר המציא את מתגי הטלפוניה האוטומטיים הראשונים (נולד ב-1839) 
* 26 בספטמבר – לוי שטראוס, יצרן בגדים יהודי-אמריקאי ממוצא גרמני, ממציא מכנסי הג'ינס ואבי המותג Levi's. (נולד ב-1829)

== קישורים חיצוניים ==

*
1901 בארצות הברית

1901 בארצות הברית הייתה השנה בה חגגה ארצות הברית 125 שנה מיום היווסדה.

== הנהגה ==
* הנשיא: ויליאם מקינלי (המפלגה הרפובליקנית) עד 14 בספטמבר, תאודור רוזוולט (המפלגה הרפובליקנית)
* סגן הנשיא: התפקיד לא היה מאויש עד 4 במרץ, תאודור רוזוולט (המפלגה הרפובליקנית) עד 14 בספטמבר, התפקיד לא היה מאויש מ-14 בספטמבר

== אירועים בולטים ==

אנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים.]]
* 12 ביוני – קובה מאשרת את תיקון פלאט, שבו נאלצה להסכים להפוך לשטח חסות אמריקאי 
* 24 ביולי – או. הנרי משתחרר מהכלא באוסטין שבטקסס, לאחר שריצה שלוש שנות מאסר בשל מעילה בבנק 
* 22 באוגוסט – נוסדת חברת המכוניות קדילאק 
* 2 בספטמבר – ביריד הלאומי במינסוטה משמיע סגן נשיא ארצות הברית דאז, תאודור רוזוולט, את המילים המפורסמות "דבר בנועם ושא מקל גדול" 
* 6 בספטמבר – רצח ויליאם מקינלי: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו שבמדינת ניו יורק. מקינלי מת מפצעיו אחרי 8 ימים 
* 16 באוקטובר – תאודור רוזוולט מושבע כנשיא ארצות הברית.
* 29 באוקטובר – ליאון צ'ולגוש, רוצחו של נשיא ארצות הברית ויליאם מקינלי, מוצא להורג במכות חשמל

== נולדו ==
* 1 בפברואר – קלארק גייבל, שחקן קולנוע אמריקאי שכיכב בסרט חלף עם הרוח (נפטר ב-1960) 
* 25 בפברואר – זיפו מרקס, קומיקאי יהודי-אמריקאי, מהאחים מרקס (נפטר ב-1979) 
* 28 בפברואר – לינוס פאולינג, כימאי-פיזיקאי אמריקני (נפטר ב-1994) 
* 7 במאי – גרי קופר, שחקן קולנוע אמריקאי, פעמיים זוכה פרס אוסקר (נפטר ב-1961) 
* 4 באוגוסט – לואי ארמסטרונג, מוזיקאי ג'אז (נפטר ב-1971) 
* 5 בדצמבר – וולט דיסני, מפיק סרטים (נפטר ב-1966) 
* 16 בדצמבר – מרגרט מיד, אנתרופולוגית תרבותית אמריקאית (נפטרה ב-1978) 

== נפטרו ==

[[ויליאם מקינלי]]
* 28 בפברואר – ויליאם אברטס, פוליטיקאי אמריקני (נולד ב-1818) 
* 13 במרץ – בנג'מין הריסון, נשיאה ה-23 של ארצות הברית (נולד ב-1833) 
* 14 בספטמבר – ויליאם מקינלי, נשיאה ה-25 של ארצות הברית (נולד ב-1843) 
* 29 באוקטובר – ליאון צ'ולגוש, רוצחו של ויליאם מקינלי (הומת) (נולד ב-1873)

== קישורים חיצוניים ==

*
1900 בארצות הברית

1900 בארצות הברית הייתה השנה בה חגגה ארצות הברית 124 שנה מיום היווסדה.

== הנהגה ==
* הנשיא: ויליאם מקינלי (המפלגה הרפובליקנית)
* סגן הנשיא: התפקיד לא היה מאויש

== אירועים בולטים ==

* 2 בינואר – מזכיר המדינה של ארצות הברית ג'ון היי מכריז על מדיניות הדלת הפתוחה לעידוד מסחר עם שושלת צ'ינג שבסין 
* 9 בפברואר – ארצות הברית זוכה בגביע דייוויס הראשון, לאחר ניצחון על בריטניה 
* 1 ביוני – מפקד האוכלוסין האמריקאי לשנת 1900 קובע כי אוכלוסיית תושבי ארצות הברית מונה כ-76,212,168 בני אדם.
* 14 ביוני – ארצות הברית מספחת את הוואי 
* 14 באוגוסט – בייג'ינג נכבשת על ידי כוחות משותפים של אירופה, יפן וארצות הברית במאמץ לסיים את מרד הבוקסרים בסין 

== נולדו ==
* 5 באפריל – ספנסר טרייסי, שחקן קולנוע (נפטר ב-1967) 
* 3 באוקטובר – תומאס וולף, סופר אמריקאי (נפטר ב-1938) 
* 14 באוקטובר – ויליאם אדוארדס דמינג, סטטיסטיקאי אמריקאי, פרופסור, מרצה, יועץ וסופר (נפטר ב-1993) 
* 7 בנובמבר – רוברט סובלן, יהודי אמריקאי שהואשם בריגול למען ברית המועצות (התאבד ב-1962) 
* 8 בנובמבר – מרגרט מיטשל, סופרת אמריקאית (נפטרה ב-1949) 
* 14 בנובמבר – אהרן קופלנד, מלחין אמריקאי (נפטר ב-1990) 

== נפטרו ==

* 26 במרץ – יצחק מאיר וייז, רב רפורמי, מייסד היברו יוניון קולג' (נולד ב-1819)
* 22 באוקטובר – ג'ון שרמן, מזכיר האוצר ומזכיר המדינה של ארצות הברית. כיהן גם כסנאטור וחבר בית הנבחרים של ארצות הברית מטעם אוהיו והיה מיוזמי החקיקה להגבלת קרטלים ומונופולים. (נולד ב-1823) 

== קישורים חיצוניים ==

*
אל-קודס אל-ערבי

אל-קודס אל-ערבי (בערבית: القدس العربي; משמעות: ירושלים הערבית) הוא עיתון עצמאי יומי ערבי היוצא לאור בלונדון מאז 1989. העיתון ממומן על ידי אילי הון סעודיים, ומופץ לציבור הערבי בלונדון ובעולם הערבי כולו. רוב קוראי העיתון הם גולים ערבים הנמצאים בחו"ל והשפעתו במדינות ערב אינה משמעותית. 

כמו עיתונים נוספים היוצאים לאור בלונדון, נחשב גם 'אל-קודס אל-ערבי' כנקי מצנזורה באופן יחסי וזוכה לאמינות ולמוניטין ברחבי העולם, אם כי על פי פרופ' אייל זיסר "בעולם הערבי אין עיתון מהימן, נקי-כפיים וחסר-אג'נדה דוגמת ה'ניו יורק טיימס'". 

העיתון נחשב כפרו-ערבי ופרו-פלסטיני באופן מובהק יותר משאר העיתונים הבין-ערביים הפופולריים, ומוביל קו תקיף נגד ישראל וארצות הברית. עורך העיתון מאז היווסדו ועד 2013 היה עבד אלבארי עטוואן, הידוע כבעל עמדות חריפות כנגד מדינת ישראל. בשנת 2013 הודיע עטוואן על עזיבתו, ורמז שהודח מעריכת העיתון.

בעבר שימש העיתון במה להצהרות של לקיחת אחריות על אירועי טרור ופרסומים שונים של קבוצות אסלאמיות הקשורות באל-קאעידה. באפריל 2009 פורסמה בעיתון קריקטורה המציגה את בנימין נתניהו ואביגדור ליברמן כחזירים וכסוג של מגפה עולמית. מדי יום ביומו מוקדש עמוד שלם בעיתון לתרגום (לערבית) של מבחר מאמרי דעות שהתפרסמו ביום האתמול בעיתונות הישראלית.

==קישורים חיצוניים==
* 

==הערות שוליים==

קטגוריה:עיתונים בערבית
זהרא בהראמי

זהרא בהראמי (תעתיק: זַהְרָא בַּהְרָאמִי, בכתב לטיני: Zahra Bahrami או Sahra Baahrami; בפרסית زهرا بهرامی; ) הייתה אזרחית איראן והולנד, שהוצאה להורג לאחר שהורשעה בסחר בסמים בפני בית דין איראני.

זהרא בהראמי נעצרה לאחר שהשתתפה בהפגנות של תנועת המחאה האיראנית לאחר הבחירות לנשיאות איראן בשנת 2009. היא הואשמה בעבירות ביטחון לאומי ובחברות במועצת המלוכה האיראנית. לטענת מערכת המשפט האיראנית, בחיפוש בביתה שבוצע לאחר המעצר נתגלו 450 גרם קוקאין, 420 גרם אופיום ומספר דרכונים מזויפים. תפיסת הסמים הובילה להעמדה מחודשת לדין בעבירות של סחר בסמים, בהן הורשעה לבסוף.

הוצאתה להורג גרמה להקפאת היחסים הדיפלומטיים בין הולנד לאיראן ולחילופי האשמות קשים בין משרדי החוץ של שתי המדינות.

==ביוגרפיה==
זהרא בהראמי נולדה באיראן בשנת 1965. לאחר מכן עברה לגור בהולנד והתאזרחה בה. למרות התאזרחותה בהולנד, היא שמרה על אזרחותה האיראנית. היא התפרנסה מריקודי בטן, והתגוררה לסירוגין בבריטניה ובהולנד. בדרכוניה ההולנדיים אוית שמה הן כ-Zahra Bahrami והן כ-Sahra Baahrami, עובדה שגרמה לחוסר ודאות באשר לשאלת אזרחותה האיראנית בעת מעצרה.

בשנת 2003 נתפסה זהרא בהראמי בנמל התעופה סכיפהול לאחר שהגיעה מן האיים הקריביים, כשבכליה 16 קילוגרם של קוקאין. היא נשפטה ונדונה לעונש מאסר בן שלוש שנים בעוון הברחת הסמים. בשנת 2007 ריצתה עונש מאסר נוסף בהולנד בעוון זיוף דרכונים. עובדת מאסרה בהולנד נחשפה בכלי התקשורת רק לאחר הוצאתה להורג.

==המעצר והמשפט==

בשנת 2009 נסעה זהרא בהראמי מהולנד לאיראן כדי לבקר את אחד מילדיה. ב-29 בדצמבר 2009, לאחר שהשתתפה בהפגנות של תנועת המחאה האיראנית, נעצרה בהראמי בכלא אוין בטהראן. הרשויות האיראניות האשימו אותה בחברות במועצת המלוכה האיראנית, בהקמת תנועות התנגדות למשטר ובהפצת תעמולה נגדו. בהראמי לא הועמדה לדין באישומים אלה.
משום שתי צורות האיות השונות של שמה בהולנדית, משרד החוץ ההולנדי לא הצליח לוודא את אזרחותה ההולנדית עד יולי 2010. היות שמערכת המשפט האיראנית איננה מכירה באזרחות כפולה, לא הורשה הקונסול ההולנדי להגיש לה סיוע משפטי. עורכת הדין פעילת זכויות האדם האיראנית, נסרין סוטודה, ייצגה את בהראמי במשפט.

ב-29 בינואר 2011 הוצאה להורג בתלייה לאחר שערעורה בפני בית המשפט האיראני נדחה. במחאה על ההוצאה להורג, ממשלת הולנד הקפיאה את היחסים עם איראן. שלושה שבועות לאחר הוצאתה להורג, ב-18 בפברואר 2011, שגריר הולנד הוחזר לאיראן.

==הערות שוליים==

קטגוריה:אישים שהוצאו להורג באיראן
קטגוריה:נשים שהוצאו להורג
קטגוריה:נשים איראניות
קטגוריה:אסירי כלא אווין
קטגוריה:איראניות שנולדו ב-1965
קטגוריה:הולנדיות שנולדו ב-1965
קטגוריה:הולנדים שנולדו ב-1965
קטגוריה:נפטרות ב-2011
קטגוריה:נפטרים ב-2011
אנסון רייני

אריה אנסון פרנק רייני (באנגלית: Anson Frank Rainey; 11 בינואר 1930 - 19 בפברואר 2011) היה בלשן וארכאולוג אמריקאי-ישראלי. פרופסור לתרבויות המזרח התיכון ולבלשנות שפות שמיות באוניברסיטת תל אביב.

== ביוגרפיה ==
רייני נולד בדאלאס שבטקסס. בין השנים 1947–1955 למד לתואר ראשון בלימודי דת ולתואר שני במקרא ותאולוגיה. בין השנים 1955–1964 למד היסטוריה ולימודי הים התיכון בארצות הברית ובישראל וקיבל תואר דוקטור. בהמשך הצטרף לסגל אוניברסיטת תל אביב, ומ-1970 כיהן שם כפרופסור חבר; מ-1981 כפרופסור מן המניין. לימד גם כפרופסור מן החוץ באוניברסיטת בר-אילן, באוניברסיטת בן-גוריון ובמכללת אורות.

פרסם מאמרים וספרים רבים בתחומי מחקרו, והיה ממניחי היסודות למחקר הגאוגרפיה ההיסטורית בארץ ישראל. כן ניהל כמה חפירות ארכאולוגיות ביניהן: תל מיכל, תל באר שבע ועוד.

מחקרו הגדול היה חקר מכתבי אל-עמארנה. בשנת 1970 פרסם מהדורות נוספות ומעודכנות שכללו לוחות נוספים שנחשפו באתר החפירות או נמצאו באוספים פרטיים הוא שתרגם מחדש את הלוחות שלא נכללו בפרסומו של יורגן אלכסנדר קנודטזון מתעודה א"ע 359 ועד א"ע 379. בשנת 1996 פרסם רייני ארבעה כרכים הדנים בלשון מכתבי אל עמרנה.

ב-1980 עבר תהליך גיור ונטל את השם "אריה". התגורר בשערי תקווה, היה נשוי ואב לבן.

ב־19 בפברואר 2011, נפטר רייני לאחר מחלה קשה ונקבר בבית העלמין בברקן. השאיר אחריו את אשתו ציפורה כוכבי-רייני, ד"ר לשפות שמיות עתיקות ומרצה במכללה האקדמית בית ברל, ואת בנם יוני. אשתו המשיכה את המפעל של רייני וב-2005 פורסם ספרה "למלך אדוני - מכתבי אל-עמארנה" הכולל 350 מכתבים מתורגמים לעברית.

==קישורים חיצוניים==

* [http://www.tau.ac.il/humanities/archaeology/directory/dir_anson_rainey.html פרופ' רייני אנסון], באתר אוניברסיטת תל אביב
* 
* 
* יגאל לוין, [http://lisa.biu.ac.il/he/node/4476 פרופ' אנסון פ' רייני - דברים לזכרו], באתר המחלקה ללימודי ארץ ישראל וארכאולוגיה, אוניברסיטת בר-אילן
* [http://lisa.biu.ac.il/files/lisa/shared/Resum___20Hebrew_202_1_.pdf קורות חיים] באתר המחלקה ללימודי ארץ ישראל וארכאולוגיה, אוניברסיטת בר-אילן
* [http://lisa.biu.ac.il/files/lisa/shared/Bibliography_Laser_2009_1_.pdf רשימת פרסומיו] באתר המחלקה ללימודי ארץ ישראל וארכאולוגיה, אוניברסיטת בר-אילן
* [http://www.rollstonepigraphy.com Among the Last of the Titans: Aspects of Professor Anson Rainey’s Life and Legacy (1930-2011)] 
* מאמר לזכרו - 

== הערות שוליים ==

קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:ארכאולוגים ישראלים
קטגוריה:בלשנים ולשונאים ישראלים
קטגוריה:גרים
קטגוריה:חוקרי מכתבי אל-עמארנה
קטגוריה:עורכי האנציקלופדיה המקראית
קטגוריה:סגל אוניברסיטת בר-אילן: ארץ ישראל וארכאולוגיה
קטגוריה:בוגרי אוניברסיטת ברנדייס
קטגוריה:אמריקאים ישראלים
קטגוריה:ישראלים ילידי ארצות הברית
קטגוריה:שער השומרון: אישים
קטגוריה:ישראלים שנולדו ב-1930
קטגוריה:אמריקאים שנולדו ב-1930
קטגוריה:ישראלים שנפטרו ב-2011
קטגוריה:אמריקאים שנפטרו ב-2011
קטגוריה:אמריקאים שנפטרו מסרטן הלבלב
קטגוריה:ישראלים שנפטרו מסרטן הלבלב
קטגוריה:טקסס: אישים
קווין ריצ'רדסון

קווין סקוט ריצ'רדסון (באנגלית: Kevin Scott Richardson, נולד ב-3 באוקטובר 1971) הוא זמר אמריקאי, הידוע בעיקר בגלל חלקו בלהקת הבנים "בקסטריט בויז".

== חייו ==
ריצ'רדסון נולד בלקסינגטון, קנטקי שבארצות הברית. בצעירותו עבר לפלורידה כדי לנסות את מזלו בעולם הבידור. ריצ'רדסון עבד כדוגמן ושחקן, והופיע במופעים שונים בדיסניוורלד. ב-1993 הצטרף ללהקת בקסטריט בויז, אליה צירף את בן דודו, בריאן ליטרל. ביוני 2006 עזב את הלהקה, כדי לנסות תחומים אחרים.

ריצ'רדסון נשוי לקריסטין וויליטס, אותה הכיר במהלך עבודתו בדיסניוורלד, ולשניים בן, מייסון, שנולד ב-2007.

באפריל 2012 חזר ריצ'רדסון לבקסטריט בויז.

ב-2013 הוציא עם חבריו לבקסטריט בויז את האלבום השמיני שלהם In A World Like This.

בנוסף לפעילותו המוזיקלית, ריצ'רדסון עוסק גם בפעילויות צדקה ובמודעות סביבתית, והוא ידוע כתומך בארגונים לשמירה על הסביבה.<ref></ref>

==קישורים חיצוניים==

* 

== הערות שוליים ==

קטגוריה:זמרים אמריקאים
קטגוריה:חברי להקת בקסטריט בויז
קטגוריה:אמריקאים שנולדו ב-1971
אלכסנדר מקלין (זמר)

אלכסנדר ג'יימס (איי ג'יי) מקלין (באנגלית: A. J. McLean; נולד ב-9 בינואר 1978) הוא זמר אמריקאי הידוע בעיקר בזכות פעילותו בלהקת הבנים האמריקנית "בקסטריט בויז".

==ביוגרפיה==
מקלין נולד בווסט פאלם ביץ' בפלורידה שבארצות הברית. הוריו התגרשו כשהיה בן שנתיים. הקשר עם אביו נותק, ואמו וסביו גידלו אותו. בגיל שמונה הופיע לראשונה בתפקיד קטן בסרט האימה "Truth or Dare". ב-1990 עבר מקלין לאורלנדו עם משפחתו, וקיבל תפקיד בסדרת הטלוויזיה לילדים "Welcome Freshmen" בערוץ ניקלודאון, וכן בסיטקום "Hi Honey, I'm Home" (1992). הוא נשר מבית הספר התיכון כדי לקדם את קריירת המשחק והשירה שלו.

מקלין הצטרף ללהקת הבנים "בקסטריט בויז" ב-1993. אלבומה הראשון של הלהקה יצא ב-1995, והלהקה המשיכה להוציא אלבומים מצליחים ולהופיע ברצף עד שנת 2001. מ-2003 חזרו חברי הלהקה להופיע יחד והוציאו מספר אלבומים, גם לאחר פרישתו של חבר החמישייה, קווין ריצ'רדסון, ב-2006.וגם לאחר שחזר חבר הלהקה ב 2012 הלהקה נחשבת לאחת מלהקות הבנים המצליחות ביותר בהיסטוריה, עם מכירות של מעל 130 מיליון אלבומים ברחבי העולם.

באפריל 2002, בעונה 2 של "הלם סטטי" (קריקטורת 2000–2004), הופיע בתפקיד אורח בתוכנית. שם הפרק שבו השתתף הוא "מרומית". הוא גם הופיע כמועמד לתואר בעונה הראשונה של GUTS בניקלודיאון. הופיע עם ה"בקסטריט בויז" ב"ארתור", ב"רחוב סומסום", ב"סברינה המכשפה הצעירה" וב"סאטרדיי נייט לייב".
בנוסף בשנת 2003 הופיע אי ג'יי בתוכנית של אופרה וינפרי ודיבר על ההתמכרות שלו לסמים ואלכוהול ועל הדיכאון שתקף אותו באותו זמן, ואיך הלהקה וחבריו עזרו לו להשתקם ולחזור לעצמו.

במקביל לפעילותו בלהקה, מקלין יצר לעצמו אלטר אגו, דמות בשם "ג'וני נו ניים", והופיע לעיתים תחת שם זה עם שירי סולו.

בשנת 2011 הוציא אלבום סולו ראשון בשם "Have It All".

לאורך השנים סבל מקלין מהתמכרויות לאלכוהול ולסמים, ואושפז מספר פעמים.

מקלין נישא לרושל דיאנה קרידיס ב-17 בדצמבר 2011. ב-2012 נולדה למקלין ילדה ראשונה בשם האווה ג'יימס מקלין.

ב-2022 השתתף מקלין בגרסת ה-VIP של תוכנית המציאות "המרוץ לדראג של רו פול", "המרוץ לדראג של רופול: VIP" בשם פופי לאב וניצח. הוא בחר בארגון "Trans Lifeline " לקבל 100,00 דולר בגלל זכייתו בתוכנית.

== קישורים חיצוניים ==

* 
* [http://www.ajmclean.com/ האתר הרשמי של מקלין]

קטגוריה:זמרים אמריקאים
קטגוריה:חברי להקת בקסטריט בויז
קטגוריה:מתחרי רוקדים עם כוכבים (ארצות הברית)
קטגוריה:זוכים בתוכניות מציאות
קטגוריה:אמריקאים שנולדו ב-1978
האווי דורו

האוורד דווין "האווי די" דורו (באנגלית: Howard Dwaine "Howie D." Dorough; נולד ב-22 באוגוסט 1973) הוא זמר אמריקאי, חבר בלהקת הבנים המצליחה בקסטריט בויז.

== שנותיו המוקדמות ==
דורו נולד באורלנדו, פלורידה שבארצות הברית, האווי הוא האח הצעיר של קרוליין, פוליאנה, ג'ון, ואנג'י.

== קריירה ==
בשנת 1993, עם הקמת הלהקה, הצטרף דורו ללהקת הבנים בקסטריט בויז.

בשנת 2011 הוציא את אלבומו הראשון Back To Me.

דורו אף הופיע בתפקידי אורח בסדרות טלוויזיה, כגון "סברינה המכשפה הצעירה" ו"רוזוול", ודובב את דמותו של סנטה קלאוס בסדרה המצוירת "דורה החוקרת".

== חיים אישיים ==
בשנת 1998 אחותו של דורו, קרולין, מתה בגיל 38 ממחלת הזאבת. לאחר מותה הקים את קרן דורו לזאבת, שמטרתה להעלות את המודעות למחלה ולגייס כספים למאבק בה.

ב-2007 הוא נישא ללי בוניאלו, ב-2009 נולד בנם, ג'יימס הוק דורו וב-2013 נולד בנם השני הולדן ג'ון דורו.

== דיסקוגרפיה ==
ראו גם: אלבומי הבקסטריט בויז

====== אלבום סולו ======
Back To Me - יצא בנובמבר 2011

== קישורים חיצוניים ==

* 

קטגוריה:זמרים אמריקאים
קטגוריה:חברי להקת בקסטריט בויז
קטגוריה:אמריקאים שנולדו ב-1973
1899 בארצות הברית

1899 בארצות הברית הייתה השנה בה חגגה ארצות הברית 123 שנה מיום היווסדה.

== הנהגה ==
* הנשיא: ויליאם מקינלי (המפלגה הרפובליקנית)
* סגן הנשיא: גארט הוברט (המפלגה הרפובליקנית) עד 21 בנובמבר, התפקיד לא היה מאויש החל מ-21 בנובמבר

== אירועים בולטים ==

* 4 בפברואר – מלחמת ארצות הברית–הפיליפינים פורצת במנילה.
* 6 בפברואר – הסנאט מאשר את הסכם השלום בין ספרד לארצות הברית 
* 12 ביוני – טורנדו הורס לחלוטין את העיר ניו ריצ'מונד שבויסקונסין. באירוע נהרגים 117 אנשים ונפצעים מעל ל-200 אנשים.

== נולדו ==
* 17 בינואר – אל קפונה, גנגסטר אמריקאי (נפטר ב-1947) 
* 29 באפריל – דיוק אלינגטון, מוזיקאי ג'אז אמריקאי (נפטר ב-1974) 
* 10 במאי – פרד אסטר, שחקן קולנוע ורקדן אמריקאי (נפטר ב-1987) 
* 12 ביוני – פריץ אלברט ליפמן, ביוכימאי אמריקאי, חתן פרס נובל לפיזיולוגיה ורפואה (נפטר ב-1986) 
* 17 ביולי – ג'יימס קאגני, שחקן קולנוע אמריקני (נפטר ב-1986) 
* 21 ביולי – ארנסט המינגוויי, סופר אמריקאי וחתן פרס נובל לספרות 1954 (התאבד 1961) 
* 25 בדצמבר – המפרי בוגרט, שחקן אמריקאי (נפטר ב-1957) 

== נפטרו ==

* 21 בנובמבר – גארט הוברט, סגן הנשיא ה-24 של ארצות הברית (נולד ב-1844)

== קישורים חיצוניים ==

*
1898 בארצות הברית

1898 בארצות הברית הייתה השנה בה חגגה ארצות הברית 122 שנה מיום היווסדה.

== הנהגה ==
* הנשיא: ויליאם מקינלי (המפלגה הרפובליקנית)
* סגן הנשיא: גארט הוברט (המפלגה הרפובליקנית)

== אירועים בולטים ==

15 בפברואר - פורצת [[מלחמת ארצות הברית–ספרד]]
* 1 בינואר – יצירת הכרך ניו יורק, על ידי איחוד מוניציפלי של מנהטן, ברוקלין, קווינס, הברונקס וסטטן איילנד לכדי עיר אחת
* 15 בפברואר – ספינת המלחמה האמריקאית מיין (USS Maine) מתפוצצת במפרץ הוואנה, מה שמביא לפרוץ מלחמת ארצות הברית–ספרד
* 19 באפריל – הקונגרס של ארצות הברית מעביר חוקים ומכריז על קובה כמדינה חופשית ועצמאית וכי לארצות הברית אין דרישות על שטחה
* 10 ביוני – מלחמת ארצות הברית–ספרד: הנחתים האמריקאים נוחתים במפרץ גואנטנמו בקובה, ובתוך חודש מפרקים את המושבה הספרדית האחרונה בחצי הכדור המערבי
* 21 ביוני – גואם הופכת לטריטוריה של ארצות הברית
* 25 ביולי – מתחילה פלישת ארצות הברית לפוארטו ריקו כשחיילים אמריקאים נוחתים במפרץ גואניקה
* 10 בדצמבר – חוזה פריז שם קץ למלחמת ארצות הברית–ספרד

== נולדו ==
* 9 באפריל – פול רובסון, זמר ופעיל פוליטי אפרו-אמריקאי (נפטר ב-1976)
* 26 בספטמבר – ג'ורג' גרשווין מלחין יהודי אמריקאי (נפטר ב-1937)
* 7 באוקטובר – אלפרד ואלנשטיין, צ'לן ומנצח אמריקאי, (נפטר ב-1983)

== נפטרו ==

* 19 בנובמבר – דון קרלוס ביואל, קצין בצבא ארצות הברית. (נולד ב-1818)

== קישורים חיצוניים ==

*
איגוד לשכות המסחר והתעשייה בגרמניה

ישיבה של האיגוד ב[[בון, 1961]]
בול שיצא בגרמניה לציון 150 שנה להקמת האיגוד
איגוד לשכות המסחר והתעשייה בגרמניה (בגרמנית: Deutscher Industrie und Handelskammertag, בראשי תיבות: DIHK), הוא ארגון-גג של לשכות מסחר ותעשייה אזוריות בגרמניה וברחבי העולם, שנועד לקדם את קשרי הכלכלה של גרמניה עם מדינות שונות.

==פעילות הארגון בעולם==
הארגון הוקם ב-15 במאי 1861. כיום משתייכות לארגון ה-DIHK כל לשכות המסחר והתעשייה ברחבי גרמניה (ה-IHKs), בהן חברים, על פי חוק, כל עסק וכל מפעל בגרמניה (מלבד פרילנסרים, אומנים ועסקים חקלאיים). האיגוד מייצג מעל שלושה מיליון מפעלים ועסקים גרמניים, קטנים וגדולים; לשכת המסחר הגדולה ביותר היא זו של מינכן, המייצגת מעל 350 אלף מפעלים ועסקים. מרכז האיגוד ממוקם בבית גרמניה, ברלין.

במקביל מתפקד ה-DIHK בראש הרשת הכלל-עולמית של לשכות מסחר דו-לאומיות גרמניות - AHKs, הכוללות 120 משרדים ב-80 מדינות ברחבי העולם. DIHK והלשכות החוץ-גרמניות נועדו לקדם את היחסים הכלכליים הדו-לאומיים של גרמניה עם מדינות אלו. 

הלשכות ברחבי העולם מספקת מגוון רחב של שירותים לחברות המצטרפות אליהן, בהם מידע עדכני על שווקים חדשים הקשורים בגרמניה, הנפקת רשימות של כתובות ועזרים, שיווק, ייעוץ עסקי וסיוע באיתור מפיץ או שותף אסטרטגי.

==פעילות הארגון בישראל==
לשכת המסחר והתעשייה ישראל-גרמניה היא ארגון שנועד לקדם את קשרי הכלכלה של גרמניה וישראל, ופועל כחלק מארגונים דו-לאומיים דומים של DIHK ברחבי העולם.

הלשכה נוסדה בישראל ב-1967, וב-1995 זכתה להכרה רשמית על ידי ארגון ה-DIHK. הלשכה מהווה מוקד שירותים בו מצטלבות דרכיהן של חברות ישראליות וגרמניות מכל ענפי המשק. חברות ישראליות רבות הצטרפו ללשכה לאורך השנים, מגמה המשקפת את חשיבותה של גרמניה כמעצמה כלכלית מובילה באיחוד האירופי וכבת-ברית של ישראל באיחוד.

משרדי הלשכה ממוקמים בתל אביב. נשיאי הלשכה הנבחרים הם לרוב אנשי עסקים ותעשייה. בשנת 2000 נבחר לתפקיד הדיפלומט אבי פרימור. כיום מכהן מיכאל פדרמן כנשיא הלשכה.

== קישורים חיצוניים ==

* 

* [http://www.dihk.de/english אתר איגוד לשכות המסחר והתעשייה בגרמניה]
* [https://web.archive.org/web/20110427173506/http://israel.ahk.de/he אתר לשכת המסחר והתעשייה ישראל-גרמניה]
* [https://web.archive.org/web/20110214155532/http://digital-reader.eu/index.php?t=Viewer&id=ofuSTsBBS1lBdAmKpCyAWni4xPzeWnuyf1f9apVRll8%3D ביטאון לשכת המסחר והתעשייה ישראל-גרמניה] 

קטגוריה:גרמניה: כלכלה
קנטוריה

קנטוריה (בלטינית Centuria, מהמילה centum שפירושה מאה, ברבים centuriae) היה מושג בעל שתי משמעויות בתקופת רומא העתיקה, משמעות צבאית ומשמעות פוליטית.

==בהקשר הפוליטי==
על פי החלוקה המיוחסת לרומולוס, אוכלוסיית רומא הייתה מחולקת לשלושה שבטים (tribus) עתיקים: הרמנס, טיטיאס ולוקרס. בראש כל שבט עמד טריבון (Tribunus). כל שבט היה מחולק ל-10 קנטוריות (centuriae) בראשן עמד קנטוריון. כל קנטוריה הייתה מחולקת ל-10 דקוריות בראשן עמדו דקוריו.

גופים המרכיבים את "אספת הקנטוריות" (comitia centuriata). המלך השביעי, סרוויוס טוליוס חילק את אוכלוסיית העיר בחלוקה על פי עושר ובחלוקת משנה לקנטוריות. חלוקה זו הייתה תקפה בתקופת הרפובליקה הרומית. בתוך הקנטוריות עצמן בוצעה גם חלוקה על פי גיל, בין Iuniores (גברים בגילאי 17–45) ו-Seniores (גילאי 46–60). חלוקה זו הבהירה את אופייה הצבאי של ההתארגנות האזרחית. הצעירים נשלחו לחזית בעוד המבוגרים נשארו במעין תפקיד "משמר הבית".

==בהקשר הצבאי==
קנטוריה הייתה היחידה הבסיסית של חיל הרגלים בצבא הרומי. היחידה מנתה 100 איש בפיקודם של קנטוריון (או צנטוריון), אופטיאוס שהוא השני בדרגה לקנטוריון, והטסראריוס, שהוא השלישי בדרגה לקנטוריון ואחראי על השמירה בלילה. כל קנטוריה חולקה ל-10 חוליות. חיילי כל החוליה חלקו את הבקתה או האוהל בהם חיו. בנוסף לכך, הם התאמנו, לחמו ואכלו יחדיו.

לאחר הרפורמות של גאיוס מריוס פיקד שר המאה (הקנטוריון) על הקנטוריה, יחידה שהורכבה משמונים חיילים, כל קוהורטה הורכבה משש קנטוריות. בקוהורטה הראשונה היו רק חמישה שרי מאה, וכל לגיון הורכב מעשר קוהורטות, כך שבכל לגיון היו 59 שרי מאה.

הלגיון כלל 60 קנטוריות של חיל רגלים כבד, מגובה על ידי כח-עזר של הוליטים (חיל רגלים קל). הלוחמים היו אמורים לצייד את עצמם בכלי הנשק הנדרשים ולכן חיל הרגלים הכבד היה מורכב מאנשי הקנטוריות (הפוליטיות) העשירות יותר ואילו חיל הרגלים הקל מאנשי הקנטוריות הפוליטיות העניות יותר.

==שימושים נוספים בביטוי==
בסוף 1936, במהלך מלחמת האזרחים בספרד חילקו עצמם המתנדבים לבריגדות הבינלאומיות לקנטוריות, שמנו כל אחת כ-100 מתנדבים. כך למשל הקנטוריה על שם טום מאן התמזגה עם הקנטוריה על שם ארנסט תלמאן לתוך הבטליון תלמאן.

==קישורים חיצוניים==
*[http://amitay.haifa.ac.il/index.php/תשעא_חברה_ומשטר_ברפובליקה_הרומית_-_המהפכה_של_סרוויוס_טוליוס תשעא חברה ומשטר ברפובליקה הרומית - המהפכה של סרוויוס טוליוס] מאתר קורס חברה ומשטר ברפובליקה הרומית באוניברסיטת חיפה

קטגוריה:ערכים שבהם תבנית בריטניקה אינה מתאימה
קטגוריה:מוסדות, תפקידים ותארים ברומא העתיקה
קטגוריה:מרכיבי סדר הכוחות בצבא הרומי
1897 בארצות הברית

1897 בארצות הברית הייתה השנה בה חגגה ארצות הברית 121 שנה מיום היווסדה.

== הנהגה ==
* הנשיא: גרובר קליבלנד (המפלגה הדמוקרטית) עד 4 במרץ, ויליאם מקינלי (המפלגה הרפובליקנית)
* סגן הנשיא: עדלי סטיבנסון (המפלגה הדמוקרטית) עד 4 במרץ, גארט הוברט (המפלגה הרפובליקנית)

== אירועים בולטים ==

4 במרץ: [[ויליאם מקינלי מושבע כנשיא ה-25 של ארצות הברית]]
* 4 במרץ – ויליאם מקינלי מושבע כנשיא ה-25 של ארצות הברית.
* 16 ביוני – מתחילה בהלת הזהב באלסקה עם גילוי זהב בבוננזה קריק 
* 25 ביולי – הסופר ג'ק לונדון מפליג כדי להצטרף לבהלת הזהב של קלונדייק, שם יכתוב את ספריו הראשונים 
* 31 באוגוסט – תומאס אלווה אדיסון רושם פטנט על הקינטוסקופ, מקרן הקולנוע הראשון 
* 1 בספטמבר – בבוסטון נחנכת הרכבת התחתית הראשונה בצפון אמריקה 

== נולדו ==
* 11 בפברואר – אמיל פוסט, מתמטיקאי אמריקני (נפטר ב-1954) 
* 27 בפברואר – מריאן אנדרסון, מוזיקאית אמריקאית (נפטרה ב-1993) 
* 26 ביולי – פול גאליקו, סופר אמריקאי (נפטר ב-1976) 
* 25 בספטמבר – ויליאם פוקנר סופר אמריקאי (נפטר ב-1962) 

== נפטרו ==

== קישורים חיצוניים ==

*
1896 בארצות הברית

1896 בארצות הברית הייתה השנה בה חגגה ארצות הברית 120 שנה מיום היווסדה.

== הנהגה ==
* הנשיא: גרובר קליבלנד (המפלגה הדמוקרטית)
* סגן הנשיא: עדלי סטיבנסון (המפלגה הדמוקרטית)

== אירועים בולטים ==

* 4 בינואר – יוטה הופכת למדינה ה-45 של ארצות הברית
* 18 במאי – בית המשפט העליון של ארצות הברית פוסק בעניין פלסי נגד פרגוסון וקובע שמדיניות "נפרד אך שווה" אינה עומדת בניגוד לחוקה 
* 26 במאי – צ'ארלס דאו מפרסם לראשונה את מדד דאו ג'ונס 
* 3 בנובמבר – הבחירות לנשיאות ארצות הברית 1896: הסנאטור הרפובליקני ויליאם מקינלי מביס את הסנאטור הדמוקרטי ויליאם ג'נינגס ברייאן בבחירות לנשיאות ארצות הברית
* 30 בנובמבר – המפלצת של סיינט אוגוסטין: מתגלה פגר של תמנון ענק אשר נשטף לחופי סיינט אוגוסטין שבפלורידה.

<gallery widths="180px" heights="120px" perrow="3">
File:Map of USA UT.svg|4 בינואר: יוטה הופכת למדינה ה-45 של ארצות הברית
File:ElectoralCollege1896.svg|3 בנובמבר: הבחירות לנשיאות ארצות הברית 1896: הסנאטור הרפובליקני ויליאם מקינלי מביס את הסנאטור הדמוקרטי ויליאם ג'נינגס ברייאן בבחירות לנשיאות ארצות הברית
File:O giganteus6.jpg|30 בנובמבר: המפלצת של סיינט אוגוסטין: מתגלה פגר של תמנון ענק אשר נשטף לחופי סיינט אוגוסטין שבפלורידה.
</gallery>

== נולדו ==
* 29 בפברואר – ויליאם ולמן, במאי, מפיק ותסריטאי קולנוע אמריקני (נפטר ב-1975) 
* 19 ביוני – ווליס סימפסון, אשתו האמריקאית של מלך בריטניה לשעבר אדוארד השמיני, בגינה ויתר על כסאו (נפטרה ב-1986) 
* 24 בספטמבר – פרנסיס סקוט פיצג'רלד, סופר אמריקאי (נפטר ב-1940)

== נפטרו ==

* 15 בינואר – מת'יו בריידי, צלם עיתונות אמריקאי, נחשב ל"אבי צילום העיתונות" (נולד ב-1822)
* 1 ביולי – הארייט ביצ'ר סטואו, סופרת אמריקנית, מחברת אוהל הדוד תום (נולדה ב-1811) 
* 16 ביולי – ויליאם ראסל, המושל ה-37 של מסצ'וסטס (נולד ב-1857)

== קישורים חיצוניים ==

*
שגרירות הממלכה המאוחדת בישראל

שגרירות הממלכה המאוחדת בישראל מופקדת מטעם הממלכה המאוחדת על קידום האינטרסים של הממלכה בישראל. השגרירות שוכנת ברחוב הירקון 192 בתל אביב וממנו מתנהלת רוב הפעילות שלה, להוציא פעילות המחלקה הקונסולרית המתנהלת במבנה אחר בעיר.

בנוסף לשגרירות, מחזיקה הממלכה בקונסוליה במזרח ירושלים, המייצגת את האינטרסים הבריטים ברשות הפלסטינית.

שגריר הממלכה המאוחדת בישראל הוא סיימון וולטרס, שנכנס לתפקידו ב-2023.

== היסטוריה ==
הנציגות הדיפלומטית הבריטית הראשונה בארץ ישראל הוקמה במאה ה־19, כאשר ב־1838 הוקמה תת-קונולייה בריטית בירושלים, שהופקדה על כלל התחנות הקונסולריות הבריטיות מחוף יפו לצידון, כולל עכו וחיפה. ב־1841 הפכה הקונסוליה, שהייתה כפופה לקונסוליה בביירות, לקונסוליה עצמאית.

בעקבות מלחמת העולם הראשונה נסגרה הקונסוליה והנציגויות הבריטיות בארץ ישראל שהייתה בידי האימפריה העות'מאנית. כיבוש ארץ ישראל בידי הבריטים במהלך המלחמה הביא את הארץ תחת שלטון בריטי ישיר.

סיום המנדט הבריטי ב־15 במאי 1948 הביא את הצורך לנציגות דיפלומטית בריטית. בשלהי מאי פעל קונסול בריטי בירושלים, אך סירובה של הממלכה המאוחדת להכיר בישראל מנע הקמת נציגות קבועה.

ביוני 1948 שקל שר החוץ הבריטי ארנסט בווין להקים קונסוליה בישראל, אך התנגדותו של משרד החוץ הבריטי למהלך, מחשש לפגיעה בארצות ערב, מנעה את ההתקדמות.

== המחלקות השונות בשגרירות ==
* לשכת השגריר
* המחלקה הפוליטית
* הנספחות הצבאית
* מחלקת מסחר
* מחלקת ניהול
* המחלקה הקונסולרית - ממוקמת ברחוב בן-יהודה 1.

כחלק מפעולותיה, מארגנת השגרירות טקס אזכרה שנתי ביום הזיכרון הבריטי בנובמבר בבית הקברות הצבאי הבריטי ברמלה.

==ראו גם==
* יחסי הממלכה המאוחדת–ישראל
* שגרירות ישראל בלונדון

== קישורים חיצוניים ==

* 
* 

== הערות שוליים ==

הממלכה המאוחדת
ישראל
קטגוריה:רחוב הירקון
קטגוריה:יחסי הממלכה המאוחדת – ישראל
1895 בארצות הברית

1895 בארצות הברית הייתה השנה בה חגגה ארצות הברית 119 שנה מיום היווסדה.

== הנהגה ==
* הנשיא: גרובר קליבלנד (המפלגה הדמוקרטית)
* סגן הנשיא: עדלי סטיבנסון (המפלגה הדמוקרטית)

== אירועים בולטים ==

* 9 בפברואר – משחק הכדורעף הומצא על ידי ויליאם ג. מורגן בהוליוק שבמסצ'וסטס.
* 19 באוגוסט – האקדוחן ג'ון ווסלי הארדין נרצח במרזח באל פאסו שבטקסס בשל כך שניהל רומן עם אשת הרוצח.
* 3 בספטמבר – משחק הפוטבול המקצועני הראשון נערך בלאטרוב שבפנסילבניה.
* 24 בדצמבר – ג'ורג' וושינגטון ואנדרבילט השני פותח באופן רשמי את אחוזת בילטמור ליד אשוויל שבצפון קרוליינה.

== נולדו ==
* 1 בינואר – ג'ון אדגר הובר, ראש האף בי איי (נפטר ב-1972) 
* 6 בפברואר – בייב רות', שחקן בייסבול אמריקאי (נפטר ב-1948) 
* 28 במרץ – כריסטיאן הרטר, מדינאי אמריקני (נפטר ב-1966) 
* 5 ביוני – ויליאם בויד, שחקן אמריקאי (נפטר ב-1972) 
* 10 ביוני – האטי מקדניאל, שחקנית, האישה האמריקאית השחורה הראשונה שזכתה בפרס האוסקר (נפטרה ב-1952) 
* 24 ביוני – ג'ק דמפסי, מתאגרף אמריקני (נפטר ב-1983) 
* 12 ביולי – בקמיינסטר פולר, ארכיטקט אמריקאי (נפטר ב-1983) 
* 22 בספטמבר – פול מוני, שחקן אמריקאי ממוצא יהודי (נפטר ב-1967) 
* 30 בספטמבר – לואיס מיילסטון, במאי קולנוע אמריקאי (נפטר ב-1980) 
* 4 באוקטובר – באסטר קיטון, שחקן קולנוע וקומיקאי אמריקאי (נפטר ב-1966) 

== נפטרו ==

* 20 בפברואר – פרדריק דאגלס, לוחם זכויות האדם ומדינאי אפרו-אמריקני (נולד ב-1818) 
* 28 במאי – וולטר גרשם, מדינאי אמריקני בכיר (נולד ב-1832) 

== קישורים חיצוניים ==

*